बच्चों से भरी बस 20 मीटर लुढ़की, कार के बाद टेलीफोन खंभे में मारी टक्कर
दो छात्राएं घायल, 25 विद्यार्थी बस में सवार थे
क्राइमरिपोर्टर | जमशेदपुर
बिष्टुपुरस्थित डीएवी पब्लिक स्कूल के पास शुक्रवार को उस समय अफरातफरी मच गई, जब करीब 25 बच्चों से भरी बस लुढ़कने लगी। बस में तो चालक था और ही खलासी। बस ने पहले टाटा स्टील के वरीय अधिकारी गौतम पॉल की कार (जेएच05एबी-8477) में धक्का मारा। उसके बाद बीएसएनएल के खंभे से टकराकर खड़ी हो गई। घटना पूर्वाह्न करीब 11.30 बजे की है।
बस लुढ़कने पर उसमें सवार बच्चे चिल्लाने लगे। बच्चों की चीख सुन लोग जुट गए। बच्चे इतने डर गए थे कि बस रुकते ही वे बेतरतीब तरीके से नीचे उतरने लगे। इस घटना में बस में सवार दो छात्राओं को हल्की चोट लगी। लोगों ने उनका स्थानीय मेडिकल दुकान में प्राथमिक उपचार कराया। यह नजारा देख बस चालक भागने का प्रयास करने लगा, लेकिन लोगों ने उसे पकड़ लिया। जानकारी मिलने पर बिष्टुपुर थाना की पुलिस मौके पर पहुंची।
सूचना देने पर भी स्कूल प्रबंधन ने नहीं ली सुध
मौकेपर मौजूद लोगों ने बताया- उनलोगों ने स्कूल प्रबंधन को घटना की जानकारी दी, लेकिन काफी देर तक कोई सुध लेने नहीं पहुंचा। इसके बाद लोगों ने इसकी शिकायत स्कूल की प्रिंसिपल प्रज्ञा सिंह से की। लेकिन उन्होंने स्कूल के बाहर की घटना होने पर किसी तरह की जिम्मेवारी से इनकार कर दिया। गौतम पॉल की प|ी लूना पॉल ने बताया- प्रिंसिपल ने उनलोगों की बात नहीं सुनी। इसके अलावा उनलोगों से दुर्व्यवहार किया। स्थानीय लोगों के अनुसार, अब वे अपने घरों के सामने स्कूल बस अन्य वाहनों की पार्किंग नहीं होने देंगे। इस संबंध में कॉलोनी के लोगों ने हस्ताक्षर अभियान भी चलाया। इस संबंध में उनलोगों ने मंत्री सरयू राय से भी शिकायत की है।
टेलीफोन खंभे से टकराने के बाद खड़ी डीएवी स्कूल की बस।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva